ועדת הכלכלה, כנסת 20, פרוטוקול מספר 612, 2017-11-20 11:00

איתן כבל: בוקר טוב, גברתי מנהלת הוועדה, היועץ המשפטי, רשמת, דובר, אני מתכבד לפתוח את ישיבת ועדת הכלכלה.

איתן כבל: ברשותכם, נתחיל תקנות תכנון משק החלב (העברת מכסות של יצרנים מושביים בענף הבקר ויצרנים בענפי העיזים והכבשים), התשע"ז-2017.

איתן כבל: בכוונתי לסיים את הדיון היום כדי שנוכל להוציא - -

חיים ילין: ב-10 דקות אתה סוגר אותו.

איתן כבל: יקירי, כשחקלאים מגיעים לפה שום דבר הוא לא מהיר.

חיים ילין: תסתכל, אין כמעט חקלאים.

איתן כבל: לפעמים לא צריך יותר מאחד.

איתן כבל: תראה את עצמך.

חיים ילין: ברור.

חיים ילין: אנחנו אוהבים את הקרן ורצים לנגוח.

איתן כבל: מי מציג את העניין?

איתן כבל: מיכל, בבקשה.

<מיכל קראוס: אני מנכ"לית מועצת החלב.

<מיכל קראוס: יש לנו תקנות שבאות להסדיר את תהליך המכירה – ניוד – של המכסות במגזר המשפחתי.

<מיכל קראוס: לצערי, אנחנו תקועים כבר 11 חודשים כשאי אפשר לבצע את הניוד כי אין תקנות.

<מיכל קראוס: התקנות הסתיימו בסוף 2016, ומאז אין לנו תקנות.

<מיכל קראוס: יש לא מעט חקלאים, וכל חקלאי שרוצה לפרוש מהענף לא יכול לקבל את התמורה בגין המכסה שלו, וזה תוקע את החקלאים.

<מיכל קראוס: לכן יש החשיבות שאנחנו - -

איתן כבל: אם זה היה כל כך חשוב אז למה מ-2016 לא התקדמנו?

<מיכל קראוס: לא לשאול אותי שאלות כאלה קשות.

<מיכל קראוס: משרד החקלאות יענה.

<מיכל קראוס: אני לא יודעת לענות תשובה.

<לאה ורון: הצורה הלשונית זה "לא התקדמתם".

<מיכל קראוס: זה לא אני.

<מיכל קראוס: אנחנו היינו מוכנים כבר מזמן לגמור.

איתן כבל: אסף תכף מתחמם עם הלשון.

איתן כבל: אני רואה אותו - -

<אסף לוי: מבריק.

חיים ילין: מיכל - - -

איתן כבל: אבא שלה היה אחד המורים הראשונים שלי בפוליטיקה, אם לא הראשון בהם.

<מיכל קראוס: כבוד יושב-ראש הוועדה, יש חשיבות גדולה שנסיים את זה היום כי עדיין לוקח זמן עד שזה יפורסם ברשומות - -

איתן כבל: גברתי מעכבת אותנו.

<מיכל קראוס: אז הנה, פתחתי.

איתן כבל: אסף, היו כאן שני דגשים – על העניין של 2016, וזה כל כך חשוב שזה מובא בסוף 2017.

<אסף לוי: בוקר טוב, אדוני היושב-ראש, גברתי מנהלת הוועדה, חברי הכנסת, באמת כמו שמיכל אמרה, התקנות האלה חשובות.

<אסף לוי: התעכבנו כי לקח לנו זמן להגיע לנוסח גם עם השותפים שלנו במועצה, גם עם משרד המשפטים.

<אסף לוי: אנחנו נעשה את זה.

<אסף לוי: אנחנו נשתדל לעבוד הרבה יותר מהר.

<אסף לוי: התקנות האלה עכשיו ילוו אותנו מעתה ואילך.

<אסף לוי: התקנות הקודמות היו במסגרת הסכם לוקר, ולכן הן היו מ-2014 עד 2016.

<אסף לוי: בדקנו את כל השינויים שנעשו מלוקר והתאמנו גם את המנגנון שהיה בלוקר למנגנון הקיים עם התאמה קטנה שתאפשר העדפה לקטנים.

<אסף לוי: המנגנון שמוצע כאן בתקנות זהה למנגנון שעובד בשטח, והיה גם בתקנות הקודמות, רק עם תיקונים כאלה ואחרים שנדגיש תוך כדי הדיון.

<אסף לוי: כנדרש, התקנות האלה הועברו למועצת החלב להתייעצות.

<אסף לוי: הועברו שלושה סייגים שבחנו אותם, ולא ראינו לנכון לקבלם.

<אסף לוי: אני מעריך שהם יעלו שוב כאן, ואני אגיב בהתאם תוך כדי תנועה על הסעיפים הרלוונטיים.

איתן כבל: תודה לאדוני.

איתן כבל: מישהו רוצה לומר מילה לפני שאנחנו עוברים להקראה?

איתן כבל: מי אדוני?

מאיר: אני אשר מאיר מפורום קוהלת.

איתן כבל: נכון, כבר הייתם אצלנו בענייני תקשורת בעיקר.

איתן כבל: אבל לא רק.

מאיר: וחלב.

איתן כבל: נכון, אתה צודק.

מאיר: בעצם למדתי להגיד - - -

איתן כבל: תתאמן.

איתן כבל: בבקשה, אדוני היועץ המשפטי, איתי.

<איתי עצמון: אני מבקש הערה מקדימה לפני הקראת התקנות.

<איתי עצמון: התקנות האלה מכוח חוק תכנון משק החלב נועדו כפי שציין כאן סמנכ"ל משרד החקלאות, לקבוע הסדר קבוע לא במסגרת הוראת שעה לעניין העברת מכסות.

<איתי עצמון: משכך אני חשבתי שהאכסניה הנכונה לתיקון איננה בתקנות משרדו, אלא בתיקון לתקנות תכנון משק החלב (קביעת מכסות חלב), התשע"ד-2014.

<איתי עצמון: אלה תקנות שקובעות בעצם את העקרונות הכלליים לעניין קביעת מכסות – חלוקה וכולי.

<איתי עצמון: תקנה 2 לאותן תקנות גם קובעת שקביעת מכסות חלב ליצרנים, שינוען, העברתן, התנייתן בתנאים וכל פעולה אחרת בקשר אליהן תיעשה על-ידי ועדת המכסות לפי תקנות אלה – תקנות מדיניות הפיתוח שאלה התקנות שמגיעות לאישור הוועדה בכל פעם שיש שינוי בהיקף הייצור הכולל.

<איתי עצמון: אלה תקנות שבדרך כלל רלוונטיות לתקופה מסוימת בלבד.

<לאה ורון: זאת אומרת שהאכסניה של התקנות האלה איננה נכונה בכלל.

<איתי עצמון: היא איננה נכונה.

<איתי עצמון: אינני יודע מדוע הדבר אושר על-ידי משרד המשפטים.

<איתי עצמון: אני מציע שהוועדה תאשר את העיקרון.

<איתי עצמון: אנחנו, כמובן, נעשה את ההתאמות הטכניות הנדרשות, אבל התיקון יהיה בתקנות תכנון משק החלב (קביעת מכסות חלב).

<איתי עצמון: הדבר, כמובן, משפיע על שם התקנות, על המספור, על ההפניות וכמובן גם על הגדרות שקיימות כאן.

<איתי עצמון: בהצעת התקנות שמונחת על שולחן הוועדה, חלק מההגדרות אין בהן צורך כי הן כבר קבועות באותן תקנות שאותן נתקן.

איילת נחמיאס ורבין: עו"ד עצמון, אנחנו העברנו את ההערה הזאת לפני הדיון למשרד החקלאות?

<איתי עצמון: כן, ודאי.

<איתי עצמון: זה - - - על-ידי משרד המשפטים.

<איתי עצמון: הם הסכימו אתי.

<איתי עצמון: מי שמאשר את חקיקת המשנה של משרדי הממשלה זה מחלקה של משרד המשפטים שמאשרת את הפורמט.

<איתי עצמון: פשוט ברגע שקיבלתי ראיתי שזה לא המיקום הנכון.

<איתי עצמון: עוד נקודה קטנה - -

<אסתר זנזורי פריאל: אני מהלשכה המשפטית של משרד החקלאות.

<אסתר זנזורי פריאל: ברגע שקיבלנו את ההערה של איתי ביום רביעי פעלנו לשנות את הנוסח.

<אסתר זנזורי פריאל: אבל כדי לא ליצור בלבול בוועדה ולא - -

<איתי עצמון: שם התקנות.

<אסתר זנזורי פריאל: - - כדי לא ליצור גם שינוי בשם הדיון אז מה שהמליץ לנו איתי לעשות, זה להקריא את התקנות בנוסח הזה, ואת כל ההתאמות הטכניות - -

<איתי עצמון: כי אלה שינויים טכניים.

<אסתר זנזורי פריאל: את זה כבר עשינו.

<אסתר זנזורי פריאל: יש לנו נוסח אחר שהוא כבר מתוקן עם המספור והכול, אבל בגלל כל הרגע האחרון לא רצינו לבלבל את הוועדה.

<איתי עצמון: הוועדה, כמובן, תאשר את המהות כפוף לתיקונים הטכניים.

איתן כבל: תודה, גברתי.

<איתי עצמון: רק עוד נקודה קטנה תוך כדי עיון בתקנות קביעת מכסות חלב שאותן נתקן.

<איתי עצמון: ראיתי שנעשתה טעות בפרסום ברשומות ב-2014, ויש שתי כותרות של פרק ו': יש פרק ו' – הוראות שונות ופרק ו' – הוראות מיוחדות.

<איתי עצמון: אני מציע שנתקן את הטעות הטכנית הזאת בהזדמנות זאת גם עכשיו.

איתן כבל: מאה אחוז.

איתן כבל: כל הכבוד.

איילת נחמיאס ורבין: איתי עצמון מוכן לתת ייעוץ למשרדי הממשלה בזמנו הפנוי.

איתן כבל: אני לא אגיד לך לפעמים איך משרדי הממשלה מגיעים.

איתן כבל: תוך כדי תנועה.

איתן כבל: פה לומדים לדיון את הדברים.

איתן כבל: אבל זה דיון אחר.

איתן כבל: מי מקריא?

איתן כבל: אסתר, בבקשה.

<אסתר זנזורי פריאל: תקנות תכנון משק החלב (העברת מכסות של יצרנים מושביים בענף הבקר ויצרנים בענפי העיזים והכבשים), התשע"ז–2017

חיים ילין: יצרן פורש זה מי שמוכר את כל המכסה?

<אסף לוי: כן.

<אסף לוי: אין חלקיות.

<לאה ורון: מה המשמעות של פדיית המכסה?

<לאה ורון: באיזה סכומים מדובר?

<אסף לוי: תכף נגיע אליו בהמשך.

<אסף לוי: זה מנגנון של מכרזה שמוצא את האיזון בין ביקוש להיצע.

<אסף לוי: יש הצד המוכר והצד הקונה.

<אסף לוי: המנגנון שאחרי זה נעבור עליו יכול להיות בכמה שלבים.

<אסף לוי: זה יכול להיות בשלב הראשון או בכמה פעימות, ובעצם נגיע למחיר שיהיה בין ביקוש להיצע, ואז מתקיים ההליך.

<לאה ורון: אבל באיזה סדר גודל מדובר?

<אסף לוי: המחיר ההתחלתי שמוצהר בתקנות זה 2.30 שקל לליטר חלב.

<אסף לוי: המנגנונים שנקבעו לאחרונה ב-2016 זה 2.10.

<אסף לוי: נכון?

<עילית סקפה לנדאו: לא, 2.3.

<עילית סקפה לנדאו: אותו מחיר.

<איתי עצמון: בטרם הוועדה תצביע על תקנה 1 אני רק אומר שהגדרת תקנות מדיניות הפיתוח נמחקה.

<איתי עצמון: יכול להיות שנידרש להגדיר את תקנות מדיניות הפיתוח לשנת 2014 מכיוון שנעשה שימוש במונח הזה לאחר מכן.

<איתי עצמון: עוד הערה שלא אמרתי קודם – התיקונים ב"עקוב אחר שינויים" שמופיעים על גבי הנוסח שבפני הוועדה הם גם תוצאה של הערות שהעברתי למשרד.

<איתי עצמון: אלה הערות שהמשרד קיבל, והן כבר הוטמעו בנוסח.

<איתי עצמון: אלה הערות של מהות, ולא תיקונים טכניים.

איתן כבל: יש הערות?

<אסף לוי: זה מופיע בהמשך.

חיים ילין: או שזה הגדרות, ואז אתה כבר צריך לציין את זה פה או שזה לא הגדרות.

<אסף לוי: יצרן מושבי בשותפות הוא עדיין יצרן מושבי.

<אסף לוי: אחר כך בדיון של המהות "יצרן בשותפות" – יש זכות עדיפה ראשונה לשותפות לקנות את מכסתו.

חיים ילין: אבל פה כתוב "יצרן שיתופי".

חיים ילין: אני יודע למה אתה מתכוון.

<אסף לוי: לא, שיתופי זה קיבוצי.

<אסף לוי: זה לא שותפות.

חיים ילין: אני יודע, אבל שאלתי שאלה אחרת.

חיים ילין: יכול להיווצר בלבול כי כשאתם כותבים "שיתופי" מדובר גם על "משפחתי".

<אסף לוי: אבל כתוב "בשותפות", לא "שיתופי".

<אסף לוי: כל התקנות האלה מדברות רק על המושבי.

<אסף לוי: לא, סליחה, חבר הכנסת ילין - -

חיים ילין: אני מסתכל בהגדרות.

חיים ילין: אני פשוט מנסה להגיד לך שיצרן שיתופי יכול להתפרש גם כאגודה שיתופית קיבוץ.

איילת נחמיאס ורבין: אני מודה ומתוודה שכשהוא אמר "שיתופי" אני לא חשבתי ישר על נהלל, אני חשבתי על - -

<אסתר זנזורי פריאל: אתה מדבר על הגדרת יצרן מושבי?

חיים ילין: אני מדבר על ההגדרות.

<אסף לוי: איזו הגדרה?

חיים ילין: יצרן מושבי.

<אסתר זנזורי פריאל: "יצרן מושבי" – יצרן חלב בקר שאינו יצרן שיתופי כהגדרתו בתקנות תכנון משק החלב (העברת מכסות של יצרנים שיתופיים בענף הבקר), התשע"ה- 2015 ואינו בית ספר חקלאי או מכון מחקר חקלאי;

איתן כבל: לא שומעים אותך.

<אסתר זנזורי פריאל: אני מקריאה את ההגדרה של יצרן מושבי.

<אסתר זנזורי פריאל: ככל הנראה, חבר הכנסת התכוון להגדרה של יצרן מושבי.

חיים ילין: למה את צריכה ללכת על ההגדרה של השלילה?

חיים ילין: את מבינה מה אני אומר?

חיים ילין: היא לא ברורה.

<עילית סקפה לנדאו: אני היועצת המשפטית של ועדת המכסות.

<עילית סקפה לנדאו: יצרן מושבי הוגדר כך כי רצינו לכלול במגזר המושבי גם מקרים שיש שם אגודות של יצרנים מושביים.

<עילית סקפה לנדאו: כדי לא להיכנס כאן להגדרה שכוללת - -

חיים ילין: בוא נדבר במושגים של באר-טוביה.

חיים ילין: איך מוגדרת באר-טוביה?

חיים ילין: הרי כולם שם משפחתיים מושביים, אבל יש שם אגודה שיתופית שמאגדת אותם.

<עילית סקפה לנדאו: אבל זאת לא אגודה שיתופית שהיא יצרן חלב.

<עילית סקפה לנדאו: יש שם אגודה מייצגת.

<עילית סקפה לנדאו: היא אגודה שמייצגת את יצרניה.

חיים ילין: עזבו, אני לא מבין.

חיים ילין: אתם חושבים שההגדרות פה נכונות?

<עילית סקפה לנדאו: כן.

<עילית סקפה לנדאו: הכי נכון היה פשוט להגיד שהיצרן המושבי זה כל מה שהוא לא יצרן שיתופי.

חיים ילין: תודה רבה.

חיים ילין: זה בדיוק מה שחשבתי שצריך להיות.

איילת נחמיאס ורבין: אז למה לא עשיתם את זה ככה?

<עילית סקפה לנדאו: זה מה שרשום כאן.

<עילית סקפה לנדאו: יצרן מושבי הוא יצרן שאינו יצרן שיתופי.

איתן כבל: תודה.

איתן כבל: הערות נוספות?

איתן כבל: תודה רבה.

איתן כבל: אני מעלה להצבעה.

איתן כבל: תקנה 1 – מי בעד?

איתן כבל: מי נגד?

איתן כבל: מי נמנע?

איתן כבל: בעד תקנה 1 – רוב

איתן כבל: נמנעים – אין

איתן כבל: תודה.

חיים ילין: זה כולל כל השינויים שצריך לעשות?

איתן כבל: בוודאי.

<איתי עצמון: את כל השינויים הטכניים וההתאמות אנחנו נעשה.

איתן כבל: תודה.

איתן כבל: בבקשה, נא להמשיך.

איתן כבל: הערות?

איתן כבל: אין.

איתן כבל: אפשר להצביע?

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד תקנה 2 – פה-אחד

איתן כבל: נמנעים – אין

איתן כבל: תקנה 2 אושרה.

<איתי עצמון: כמובן, את ההפניה לתקנות קביעת מכסות חלב צריך למחוק.

<אסתר זנזורי פריאל: כן, הכול יצטרך לרדת.

<לאה ורון: זה מחוק.

<איתי עצמון: זה יישאר לפי תקנה 6 מכיוון שאנחנו בתוך המסגרת של תקנות קביעת מכסות חלב.

<איתי עצמון: אני מציע שכאן תסבירו בקצרה מדוע מפחיתים מהמכסה את אותן תוספות שמנויות בפסקות (1), (2) וגם מה ההבדל.

<איתי עצמון: אני מבין שפסקה (2) רלוונטי רק ליצרן חלב בקר.

<מיכל קראוס: אני אסביר?

<אסף לוי: בבקשה, מיכל.

<מיכל קראוס: זה גורם ייצור שמדינה מקצה.

<מיכל קראוס: אדם שקיבל אותה הקצאה של מכסה אין סיבה, כמו שאנחנו רואים, שהוא יפדה את זה בטווח של 5 שנים, ויקבל על זה תמורה.

<מיכל קראוס: יכולה להיות סיטואציה שמחלקים השנה מכסות, אדם אחרי חצי שנה אומר שהוא פורש, ומיד עושה מזה ביזנס ומוכר את מכסתו.

<מיכל קראוס: לכן קבענו את זה גם במגזר השיתופי ל-5 שנים, ואנחנו חושבים שזה נכון – גם במגזר המשפחתי 5 שנים – הקצאת מכסה של גורמי ייצור על-ידי המדינה, אי אפשר לסחור בהם.

<איתי עצמון: אבל מה היחס בין פסקות (1), (2)?

<אסף לוי: אני רק עוד אוסיף.

<אסף לוי: איתי, מה שאתה אומר על סעיף 3(ב)(2) זה בעצם נטרול לוקר.

<אסף לוי: הרי ב-2016-2014 במסגרת מתווה לוקר היה נוהל ניוד שהמדינה התערבה בניוד וסבסדה את הפער בין 20 אגורות שהיצרן הרוכש קנה לבין 2.70 שהיצרן הפורש קיבל.

<אסף לוי: כאן מדובר על כך שבן אדם שקנה מכסה ב-20 אגורות במסגרת הסכם לוקר לא יהיה שכיר במתווה הניוד הגדול שאנחנו מדברים עליו כאן בסעיף.

<מיכל קראוס: במשך 5 שנים.

<מיכל קראוס: אותו דבר.

<מיכל קראוס: כי את אותן תוספות מכסה במנות של 50,000 ליטר הם קיבלו ב-20 אגורות, ואז אנחנו אומרים שגם את המכסות האלה הם לא יכולים למכור בטווח של חמש שנים.

<איתי עצמון: אבל התוספות שמנויות בפסקה (2) אינן כבר באות בגדר פסקה (1)?

<אסף לוי: לא.

<אסף לוי: יש תוספות שניתנות בכל שנה במסגרת תכנית הפיתוח.

<איתי עצמון: זה פסקה (1).

<אסף לוי: זה פסקה (1).

<אסף לוי: פסקה (2) זה כשעדיין לא עברו 5 שנים מסוף לוקר, ולכן נדרש להכניס כאן - -

<איתי עצמון: אה, מכיוון שבעצם התחלתם במתווה לוקר עוד לפני שהיו תקנות.

<אסף לוי: נכון.

איתן כבל: הערות נוספות?

איתן כבל: אין.

איתן כבל: מי בעד תקנה 3?

איתן כבל: מי נגד?

איתן כבל: מי נמנע?

איתן כבל: בעד תקנה 3 – פה-אחד

איתן כבל: נמנעים – אין

איתן כבל: תקנה 3 אושרה.

<לאה ורון: חבר הכנסת חיים ילין מצביע במקום חבר הכנסת יעקב פרי.

חיים ילין: תודה רבה.

חיים ילין: קוראת מחשבות.

<איתי עצמון: כלומר יצרן יכול לקבל חלק, אבל מי שפורש צריך לפדות את הכול.

<אסף לוי: נכון.

<מיכל קראוס: אם רוצים את ההסבר לדבר הזה – פשוט בשותפות הושקעו הרבה מאוד השקעות בהקמת רפת גדולה.

איילת נחמיאס ורבין: התקנה מנוסחת לעילא ולעילא.

איילת נחמיאס ורבין: מדברת בזכות עצמה.

איילת נחמיאס ורבין: כשמגיע מגיע.

איתן כבל: מי בעד תקנה 4?

איתן כבל: מי נגד?

איתן כבל: מי נמנע?

איתן כבל: בעד תקנה 4 – פה-אחד

איתן כבל: נמנעים – אין

איתן כבל: תקנה 4 אושרה.

<איתי עצמון: איך נקבעו הסכומים?

<מיכל קראוס: התחלנו ב-2.8 שקלים.

<מיכל קראוס: בהתחלת מתווה לוקר זה היה הסכום הראשוני שנקבע אז - -

<איתי עצמון: את מתייחסת לחלב בקר?

<מיכל קראוס: כן.

<מיכל קראוס: והכול בהתאמה.

<מיכל קראוס: התחלנו ב-2.8 שקלים, ולאט לאט זה פחת.

<מיכל קראוס: עכשיו אנחנו מיוצבים על 2.3 שקלים.

<מיכל קראוס: אנחנו יכולים להגיע עד 1.8 שקלים.

<מיכל קראוס: כרגע אנחנו לא יכולים לרדת מתחת ל-1.8 שקלים.

מאיר: למה אי אפשר פשוט לקבוע שזה נקבע לפי הסכם בין הצדדים?

מאיר: למה התקנות צריכות לקבוע מה המחיר של המכסות הנסחרות?

<אסף לוי: כי יש הרבה קונים והרבה מוכרים.

מאיר: בכל השוק זה ככה, ולא צריך תקנה.

<מיכל קראוס: אנחנו מפרסמים שהמחיר הראשוני הוא 2.3 שקלים בבקר.

<מיכל קראוס: זכותו של המוכר לכתוב באותו נייר שהוא ממלא, מהו מחיר המינימום שבו הוא מוכן למכור את המכסה.

<מיכל קראוס: זה יורד ב-10 אגורות.

<מיכל קראוס: הוא יכול לכתוב 1.2 שקלים, הוא יכול לכתוב 2 שקלים, הוא יכול לכתוב 1.9.

<מיכל קראוס: הוא יכול להגיד שהוא מוכן למכור רק ב-2.3 שקלים.

<מיכל קראוס: זאת אומרת מועצת החלב זה הפול, ואנחנו מרכזים את כל הבקשות.

מאיר: אז מה המשמעות של המחיר ההתחלתי שמוזכר בתקנות, אם כן?

מאיר: זה כמו בורסה.

<קריאה: המכסה הנמכרת היא כמות גדולה ושווה המון כסף.

<קריאה: אף אחד לא יקנה לבד מכסה שלמה.

<מיכל קראוס: הוא שואל, למה לכתוב 2.3 שקלים?

מאיר: בסופו של דבר זה לא המחיר - - - בעסקה, אלא המחיר - - - במכרז.

<אסף לוי: צריך להתחיל באיזשהו מספר גם את תהליך הניוד.

<אסף לוי: גם אני שאלתי, למה לכתוב בכלל מספר ולמה לא להתחיל במספר גבוה, וליצור ציפיות כאלה ואחרות.

<אסף לוי: גם בתקנות הקודמות נקבע מספר, פשוט כאן החלטנו לשים את המספר שהיום זה המחיר המקסימלי שנהוג היום בהליכי המכירות.

<אסף לוי: צריך להתחיל את תהליך המכרזה באיזשהו מספר, ולכן נקבע פה המספר.

<אסף לוי: המספר יכול להיות כל מספר – זה יכול להיות גם 2.5 שקלים וגם 3 שקלים, אבל אז זה היה יוצר סתם עבודה וסתם תהליך.

<אסף לוי: אז התחלנו עם המספר הנהוג, ואם נידרש תמיד נוכל לחזור לוועדה כדי לתקן את המספרים.

<לאה ורון: זה המחיר המקסימלי?

<אסף לוי: המחיר המקסימלי.

<עילית סקפה לנדאו: גם לפני מתווה לוקר כשהיו הליכים שנקבעו לפי היצע וביקוש בצורה שונה, זאת אומרת לא היה מחיר ראשוני, אלא כל אחד יכול היה להציע כל מחיר – גם הקונים וגם הפורשים – המחיר האחרון שנקבע לפני שהתחיל מתווה לוקר היה קרוב ל-2.3.

<עילית סקפה לנדאו: 2.31, משהו כזה.

<עילית סקפה לנדאו: אחר כך כשקבעו במתווה לוקר מה שהיה 2.8 זה רק היה המכירה בין הקטנים של הסבסוד.

<עילית סקפה לנדאו: זאת לא הייתה מכירה לפי הנוהל של סימן ב'.

<עילית סקפה לנדאו: בסימן ב' לאותן תקנות של מדיניות הפיתוח 2014 המחיר הראשוני שנקבע בבקר היה 2.3 שקלים.

איתן כבל: תודה.

איתן כבל: מי בעד תקנה 5?

איתן כבל: בעד תקנה 5 – פה-אחד

איתן כבל: נמנעים – אין

יצחק וקנין: אני רוצה לומר שמתווה לוקר גרם לכך שלפחות חצי מהמשק המשפחתי המושבי נסגר.

יצחק וקנין: אם היו לנו 380 חקלאים במשק המשפחתי – ואני לא מדבר על המושבים שבנו בהם רפתות מרכזיות.

יצחק וקנין: שם החזיקו מעמד כי מחיר המטרה בהיקף כזה של גידול של מספר יצרנים עמד במתווה לוקר.

יצחק וקנין: כל אלה שהיו במסלול הזה, שלצערי, לא הלכו לרפת מרכזי – מעל 230 נכון להיום פרשו מהענף.

יצחק וקנין: זה לא פלא כי מחיר המטרה במכסה כזאת של מה שהיה 500-450 אלף ליטר לא מחזיר.

יצחק וקנין: לכן לא הייתה ברירה.

יצחק וקנין: קבעו את המחירים האלה ועשו שכל בדבר.

איתן כבל: חבר הכנסת וקנין, אני לא רוצה לפתוח כאן את הדיון מה מקומו של המשק המשפחתי בחקלאות.

איתן כבל: זה דיון שנוגע כמעט לכל נושא שמונח כאן לפתחנו מהפטם ועבור לביצים.

חיים ילין: למשל הביצים.

איתן כבל: הביצים הם עדיין שחקנים, לא משנה מה מצבם.

חיים ילין: אבל תראה מה הוא מנסה להוביל.

חיים ילין: אם הם לא יתאחדו ביחד - - -

יצחק וקנין: בחלב אני הייתי המתריע הגדול ביותר.

יצחק וקנין: למה?

יצחק וקנין: אני מתריע על זה בביצים שזה שייך אלי.

יצחק וקנין: עובדה שכל המושבים – מושב אחיהוד שהלך לרפת גדולה – נשארו שם שלושה חקלאים שהחליטו להשתגע שבשום פנים ואופן לא נכנסים.

יצחק וקנין: הם היום מתאדים.

יצחק וקנין: אותו דבר ביישובים אחרים.

יצחק וקנין: באותם יישובים שהלכו לרפת מרכזית זה עובד.

יצחק וקנין: אותו דבר בקיבוצים.

יצחק וקנין: אבל המושבים שלא הלכו למערכת הזאת, לצערי הרב, כולם התאדו.

איתן כבל: זה היה בפטם אותו דבר, זה היה בחלב.

איילת נחמיאס ורבין: נכון.

יצחק וקנין: גם בביצים זה לא יעזור אם לא ילכו.

יצחק וקנין: ואלה ענפים מתוכננים.

יצחק וקנין: החלב והביצים אלה ענפים מתוכננים.

איתן כבל: חברים, בואו נמשיך.

איתן כבל: יש לי עוד דיון ארוך היום.

<איתי עצמון: תקנה 5 אושרה, נכון?

איתן כבל: תקנה 5 אושרה.

איתן כבל: נמשיך לתקנה 6.

<איתי עצמון: כאן יש שינוי לעומת ההסדר שהיה בתוקף עד סוף 2016, נכון?

<עילית סקפה לנדאו: נכון.

<עילית סקפה לנדאו: בהסדר הקודם היה רשום שהיא תבצע מדי רבעון, אבל מניסיון אמרנו שוועדת המכסות רואה את הדרישה לקיום הליך אז בהתאם לצורך אנחנו יכולים לעשות הליך פעם בשנה לפחות, אבל יכול להיות גם יותר.

יצחק וקנין: אני הייתי מעדיף שתביאו את התקנות האלה פעם בשנתיים.

יצחק וקנין: למה כל שנה?

<אסף לוי: אלה חדשות קבועות.

<איתי עצמון: ההסדר הזה יהיה קבוע.

<אסף לוי: זאת לא הוראת שעה.

מאיר: המכירה הזאת היא רק במגזר המושבי או גם הרפתות השותפות רשאיות לרכוש את המכסות האלה במסגרת התקנות שאנחנו מדברים עליהם היום?

<אסף לוי: יש תקנות נפרדות של המגזר השיתופי והמגזר המשפחתי.

<אסף לוי: לאור המדיניות בענף לשמר את המצב הקיים יש תקנות בתוקף למגזר השיתופי, ואלה התקנות למגזר המושבי.

מאיר: השאלה אם אפשר באותה מסגרת לנייד מכסות.

<מיכל קראוס: התשובה היא לא.

מאיר: על זה אנחנו מדברים.

מאיר: באנו היום בעיקר כדי להגיד שאנחנו חושבים שצריכים ניוד.

מאיר: זה לטובת הרפתות עצמן וגם לטובת ניוד - - - זה חובה לשמר את המכסות אם מישהו כבר פורש בתוך המגזר - -

נורית קורן: איזה אופטימי אתה.

איתן כבל: חברים, אני מציע שהצעתך תובא לדיון אחרי שנגיע להסכם עם הפלסטינים.

איתן כבל: אני אמרתי את זה בהומור.

איתן כבל: אני אומר את זה כדי לחדד לך עד כמה העניין במערכות הוא מאוד קשה.

איתן כבל: אני לא מזלזל.

איתן כבל: אינני קובע עמדה.

מאיר: אף אחד לא זלזל.

מאיר: אני מביע את דעתי.

איתן כבל: בוודאי, אני מאפשר.

איתן כבל: אינני קובע עמדה.

איתן כבל: אני רק אומר לך שזה לא מה שמונח ברגע זה בלו"ז של השיעור.

<אסף לוי: חלק מהמדיניות של המשרד.

מאיר: - - -

<אסף לוי: חלק מהמדיניות לשמר את המשק המשפחתי זה להשאיר את המכסות כרגע באותה מסגרת.

איתן כבל: אני רוצה להגיד משהו לפורום קהלת.

איתן כבל: יש לי ויכוח גדול עם פורום קהלת - -

<אסף לוי: אחד?

איתן כבל: לא.

איתן כבל: אם זה היה רק אחד לא הייתי אומר את ההערה.

איתן כבל: ברמה העקרונית הוויכוח שלי הוא שאני מנסה כל הזמן לתת כוח למשק המשפחתי, לשמר אותו ולתת לו מקום בתהליכים כיוון שיותר ויותר כוחות גדולים דורסניים מאוד נכנסים.

איתן כבל: יש מקומות שאין לה ברירה, למדינת ישראל, אלא עדיין לשמר את המשק המשפחתי בנושא המטילות בגליל המערבי.

איתן כבל: כל מה שתגיד נגד, אני לא מתעלם מזה.

איתן כבל: אני לא לא רואה.

מאיר: במילה אחת – יש הבדל בין משק אזורי למשק משפחתי.

מאיר: אנחנו חושבים שההתיישבות בפריפריה היא ערך חשוב ועידוד ההתיישבות, אבל אנחנו חושבים שהמיקוד במגזר החקלאי הוא טעות מאוד גדולה.

מאיר: זה דבר שפוגע מאוד בהתיישבות.

נורית קורן: לא הבנתי אותך.

איילת נחמיאס ורבין: זאת אומרת חשוב להתיישב, אבל לא חשוב שתהיה חקלאות.

מאיר: נכון, בדיוק.

נורית קורן: - - - לשמור את החקלאות.

מאיר: - - -

איתן כבל: חברים, אלה תקנות.

איתן כבל: כל הנושא שמדבר עלו אשר זה דיון עקרוני.

איתן כבל: הוא בחקיקה ראשית ולא מתכתב עם זה.

איתן כבל: פה זה רק תוצאה של זה.

איתן כבל: זה בסדר להעיר אותנו קצת.

<איתי עצמון: בעקבות ההסבר שנתתם לתקנה אני רק רוצה לשאול כדי להיות בטוח.

<איתי עצמון: כתבתם: "ועדת המכסות תבצע לפי הצורך ופעם בשנה לפחות".

<איתי עצמון: יש מקרים שבהם אין צורך לבצע במשך יותר משנה הליך כזה?

<מיכל קראוס: עוד לא היינו במצב הזה.

<מיכל קראוס: היו לנו תקנות של 2016-2014.

<איתי עצמון: אני רק רוצה לחדד שאם הנוסח נשאר כך זה אומר שפעם בשנה אתם צריכים לבצע הליך.

<אסף לוי: פעם בשנה יפרסמו, ואם לא יהיו דרישות ההליך מת.

איתן כבל: תודה.

איתן כבל: אני מעלה להצבעה את תקנה 6.

איתן כבל: מי בעד?

איתן כבל: בעד תקנה 6 – פה-אחד

איתן כבל: נמנעים – אין

איתן כבל: תקנה 6 אושרה.

איתן כבל: תודה.

איתן כבל: נתקדם, בבקשה.

<עילית סקפה לנדאו: "שאושרה על-ידי"

<לאה ורון: "שאושרה על-ידה".

<אסף לוי: עשינו יש כאן שינוי סמנטי.

<איתי עצמון: סמנטי מהותי?

<אסף לוי: תכף נסביר אותו.

<איתי עצמון: אם הוא טכני אנחנו נוכל לעשות זאת לאחר הדיון.

<איתי עצמון: אם הוא מהות חבל שלא יידעתם אותי לפני הדיון.

<עילית סקפה לנדאו: זה היה דקה לפני הדיון.

חיים ילין: אם ב-2.30 זה לא קורה, ואין מצב של ניוד מכסות, אתם מורידים את המחיר, ומתחילים את כל התהליך מחדש?

<עילית סקפה לנדאו: זה לא בדיוק התחלה של כל התהליך מחדש, אלא במסגרת אותו הליך אנחנו פונים שוב לכל היצרנים.

<עילית סקפה לנדאו: לא פורשים, לא מקבלים עוד בקשות לפרישה, אלא פונים לכל היצרנים, ואומרים להם שהמחיר ירד ל-2.2 – מי עכשיו מעוניין ובאיזו כמות הוא רוצה?

חיים ילין: מי שפורש יודע שהוא מקבל מחיר יותר נמוך?

<עילית סקפה לנדאו: נכון.

חיים ילין: לא חוזרים אליו?

<אסף לוי: לא.

<אסף לוי: כי כתבנו בסעיף הראשון שבבקשה שלו לפרישה הוא כותב את המחיר המינימלי שהוא מוכן לפרוש אתו.

<עילית סקפה לנדאו: כשיצרן מגיש בקשה לפרישה - -

חיים ילין: הוא כתב שהמחיר המינימלי הוא 2.2, ואתם הורדתם ל-2.1 שקלים - -

<עילית סקפה לנדאו: אז הוא יצא מהלופ.

חיים ילין: הוא יצא אוטומטית?

<אסף לוי: כן.

<אסף לוי: אז הוא יוצא מהלופ.

חיים ילין: זאת אומרת שיכול להיות מצב כזה שאם אתם מורידים ב-10 אגורות אין מי שיעביר מכסות.

חיים ילין: זאת אומרת גם לא יהיה קונה כי תהיה מכסה.

<עילית סקפה לנדאו: נכון.

<עילית סקפה לנדאו: אני מעדכנת את המאגר שלי לפי הבקשה.

תקנת משנה: "ועדת המכסות תעדכן את מאגר המכסה המועברת בהתאם לבקשות היצרנים הפורשים שהוגשו כאמור בתקנה 2(ב) (להלן - המאגר המעודכן);"

<אסף לוי: אני רק רוצה, בבקשה, להקריא את התיקון בסעיף (ג).

<אסף לוי: איתי, זה בסדר?

<איתי עצמון: כן.

<איתי עצמון: מכיוון שזה תיקון שיש בו גם ענייני מהות כדאי שהוועדה תבחן אותו.

<אסף לוי: אני אסביר למה התיקון הזה התבקש.

<אסף לוי: בגלל שהמועד הקובע זה המועד שניתן להגיש את הבקשות, אבל מאחר שלמועצה יש 14 ימים לבדוק את הבקשות יש פה לקונה שצריך לחדד את זה, אז הסעיף החדש: "ועדת המכסות תרכז את סך הכולל המצטבר של היקפי המכסה המועברת שהוגשה עד למועד הקובע, ואושרה על-ידה".

<איתי עצמון: מי הוגשה?

<איתי עצמון: לא הבנתי.

<אסף לוי: הבקשה הוגשה.

<מיכל קראוס: לוועדת המכסות.

<אסף לוי: "שהוגשו".

<אסף לוי: כן, זה היקפי המכסה.

<אסף לוי: אז "שהוגשו".

<איתי עצמון: אז תמשיך.

<אסף לוי: "שהוגשו עד למועד הקובע ואושרו על-ידה".

<אסף לוי: זה 14 יום.

<איתי עצמון: אתה מבקש להבחין בין מועד ההגשה למועד האישור.

<אסף לוי: נכון.

<אסף לוי: כי למועצה יש 14 יום מהמועד הקובע לקבוע את המכסה.

<אסף לוי: כאילו נוצר פה סוג של לופ.

<איתי עצמון: יכול להיות שצריך עוד קצת לטייב את הנוסח, אבל זה העיקרון.

<אסף לוי: זה העיקרון.

<עילית סקפה לנדאו: בעצם תקנה 7 היא התקנה שמסדירה את כל ההליך שדיברנו עליו.

איתן כבל: מי בעד תקנה 7?

איתן כבל: בעד תקנה 7 – פה-אחד

איתן כבל: נמנעים – אין

איתן כבל: אושר.

<איתי עצמון: תקנה 7 אושרה.

איתן כבל: תקנה 8, בבקשה.

חיים ילין: שאלה.

חיים ילין: אני רוצה לקנות 10,000 ליטר, מקסימום 200.

חיים ילין: אבל אין מספיק.

חיים ילין: אתם מחלקים פריט בסוף?

חיים ילין: איך אתם מחלקים?

<עילית סקפה לנדאו: כן.

<עילית סקפה לנדאו: בתקנות 9, 10, 11 מפרטים מה קורה כשהביקוש גדול מההיצע.

<עילית סקפה לנדאו: יש שם שינוי קטן - -

חיים ילין: בסדר.

איתן כבל: אביתר, בבקשה.

<אביתר דותן: אני מנכ"ל התאחדות מגדלי בקר.

<אביתר דותן: קודם כול משהו באופן כללי לגבי זה, אבל גם הסתייגות ספציפית לדבר הזה.

<אביתר דותן: מועצת החלב הוא הגוף המקצועי שמנהל את ענף החלב.

<אביתר דותן: יש פה שלוש הסתייגויות שעלו במועצת החלב, וזאת ההסתייגות הראשונה שיש לנו.

איתן כבל: אתה מתייחס למה שד"ר אסף לוי כבר אמר שהם לא קיבלו - -

<אסף לוי: למה הוא לא שמע את זה?

חיים ילין: 60 דקות הוא היה בפקקים.

<אביתר דותן: 20 דקות הלכתי, 20 דקות חיפשתי חנייה, 20 דקות נכנסתי.

איתן כבל: בבקשה.

<אביתר דותן: מועצת החלב ברוב מוחלט קיבלה את ההסתייגויות המקצועיות שלנו.

<אביתר דותן: הם הגיעו לד"ר אסף לוי למשרד החקלאות, והם לא קיבלו את הגישה הזאת.

איתן כבל: אוקיי.

איתן כבל: אני מניח שעוד מעט ידבר.

<ישראל טוטי בלוך: אני יושב-ראש מועצת התאחדות מגדלי בקר ושולחן החלב בתנועת המושבים.

<ישראל טוטי בלוך: בתקופה האחרונה כשמגיעים אליך זה כמו שטרקטור נכנס בחורף לחלקת אדמה ומשאיר קוליסים, הטרקטור שאחריו יכול לנסוע רק בקוליסים.

<ישראל טוטי בלוך: זה מה שעושה לנו משרד החקלאות.

<ישראל טוטי בלוך: אנחנו הגענו ברגע האחרון לתקנות - -

<אסף לוי: מה?

<ישראל טוטי בלוך: בשלוש ההסתייגות האלה יש סכנה שאם לא יתקבלו לא יהיה ביקוש למכסה, ובאופן מלאכותי המחיר ירד.

<ישראל טוטי בלוך: אם יקבלו את ההסתייגויות שלנו - -

<אסף לוי: זה בדיוק הפוך.

<ישראל טוטי בלוך: בדבר הזה זה אולי הפוך.

<ישראל טוטי בלוך: אתם רוצים שנדבר על כל ההסתייגויות?

<קריאה: אנחנו עכשיו נמצאים בסעיף 8.

<ישראל טוטי בלוך: ההסתייגות הזאת מדברת על כך שמנת המכסה היא 200,000.

<ישראל טוטי בלוך: בעבר זה היה 100, והעלו את זה ל-150.

<ישראל טוטי בלוך: בחוק החלב כתוב שבחלוקת המכסות יוקטנו הפערים בין היצרנים או שמעלים את הכמות שיצרן יכול לקנות.

<ישראל טוטי בלוך: זאת אומרת זה בניגוד לחוק.

<ישראל טוטי בלוך: במועצת החלב ההצעה שלנו להסתייגות שאם בטקט הראשון לא יהיה מספיק ביקוש, ויש מגבלה של 150 בטקט השני יעלו את זה ל-200.

איתן כבל: זאת הרצאה ארוכה מדי.

איתן כבל: יש נקודה בסוף.

<ישראל טוטי בלוך: הנקודה היא שאין צורך להעלות את זה ל-200 בשלב הזה, ואם רוצים להעלות ל-200 אז רק כשלא יהיה ביקוש.

<ישראל טוטי בלוך: זה היה 150.

איתן כבל: אוקיי.

איתן כבל: תודה.

איתן כבל: אתה רואה שאפשר להגיד את זה גם במשפט.

איתן כבל: בבקשה, ד"ר אסף לוי.

<אסף לוי: הסעיף הזה הוגדל מ-150 ל-200 בדיוק כדי לשמור על אלה שרוצים לפרוש, ושלא תהיה ירידת מחיר, ושלא יהיה עודף היצע על הביקוש.

<אסף לוי: כי ברגע שבאופן מלאכותי אני מגביל את הביקוש אני גורם לזה שהמחיר יירד.

<אסף לוי: אני הצעתי למצוא את הפתרון, אבל הוא יצר סרבול בתקנות ובהליך, ואנחנו לא חושבים שההגדלה מ-150 ל-200 יוצר את הפערים או פוגע בחוק.

<אסף לוי: אנשים מעוניינים ורוצים לגדול.

<אסף לוי: אני רוצה לאפשר להם לגדול בהתאם ליכולת שלהם.

<אסף לוי: אני לא רוצה לפגוע ביצרנים הקטנים ולהגיד עכשיו שבעצם יש לי עודף היצע על הביקוש למרות שיש מבקשים שרוצים לקנות יותר אבל מוגבלים מ-150 ל-200, ואז המחיר יורד אוטומטית.

<אסף לוי: כי ברגע שהביקוש לא עולה על ההיצע אנחנו יורדים מ-2.3 שקלים ל-2.2 שקלים ונמוך מזה.

<אסף לוי: לדעתי המקצועית, לא הייתה צריכה להיות פה בכלל מגבלה.

<אסף לוי: אבל בשלב הראשון אני כרגע שם 200.

<אסף לוי: לדעתי, זה מספר סביר שיוצר את האיזון בין הדברים.

<אסף לוי: הרעיון הוא לשמור על אלה שרוצים לפרוש.

<אסף לוי: זאת הפנסיה שלהם.

<אסף לוי: אני לא רוצה שבאופן מלאכותי תהיה פה ירידת מחיר.

<אסף לוי: בסוף זה כוחות שוק.

איתן כבל: אני אגיד לך את זה ככה – הדברים שאסף אומר לי נשמעים לי בסדר כי בסוף נקודת המוצא היא לשמור על הקטנים.

איתן כבל: יש דילמה כל הזמן בענף החלב כמו שמתקיימת בענף הפטם ובענף הלול: מצד אחד נותן את האנרגיה והכוח למשק, ומצד שני כל עוד מדינת ישראל לא קיבלה החלטה אחרת שאומרת, אנחנו את הקטנים שולחים הביתה אני רוצה לעשות את המאמץ לשמור עליהם.

איתן כבל: רוב הקטנים האלה – אפרופו קהלת – זה לא אנשים שנמצאים בלב מדינת ישראל; הם נמצאים בפריפריה של מדינת ישראל.

איתן כבל: אני רוצה לתת להם, עם כל הקשיים.

איתן כבל: אני לא רוצה לפרק אותם.

איתן כבל: משפט אחרון, בבקשה.

<ישראל טוטי בלוך: אין פה שום עניין לקטנים.

<ישראל טוטי בלוך: קטנים לא יקנו 200 אלף ליטר כי אין להם.

<ישראל טוטי בלוך: זאת אומרת משק שיש בו 500 600 אלף ליטר לא ילך לקנות עכשיו 200 אלף ליטר.

<ישראל טוטי בלוך: זה לא בשבילם.

<ישראל טוטי בלוך: זה בשביל הגדולים שיבלעו עוד ועוד.

איתן כבל: זאת אומרת אתם שניכם באים בשם הקטנים - -

<ישראל טוטי בלוך: - - -

איתן כבל: סליחה, אני מפרשן אתכם עכשיו.

איתן כבל: אני לא יודע.

איתן כבל: אתה אומר שאתה בא להגן על הקטנים, וד"ר אסף לוי אומר שהוא זה שבא דרך התקנה הזאת להגן על הקטנים.

<אסף לוי: לצד הרוכש הקטן יש הטבה בסעיף הבא שמאפשרת לו זכות ראשונים אז מבחינתי הקטנים מופיעים גם בצד המוכר וגם בצד הרוכש.

<אסף לוי: בצד המוכר זה כאן – אני לא רוצה שבגלל שיש עודף היצע על ביקוש המחיר יירד; ושלב הרכישה זה בתקנה הבאה.

איתן כבל: כן, בבקשה.

איתן כבל: שם ותפקיד.

<פלג אוריון: אני יושב-ראש אגף המשק של תנועת המושבים.

<פלג אוריון: אני שמח לתת פה הצעת ביניים.

<פלג אוריון: למעשה, אנחנו מדברים פה על תקנות לטווח הארוך.

<פלג אוריון: יש התנגשות בין הטווח הקצר לבין הטווח הארוך.

<פלג אוריון: אנחנו נמצאים זמן רב אחרי הליך הניוד הקודם, ואף צד לא היה רוצה להגיע למצב שיש עודף היצע על הביקוש.

<פלג אוריון: זה יכול לגלגל כדור שלג, ואנחנו לעולם לא יודעים.

<פלג אוריון: מצד שני חשוב, בעיני, לקבוע את הכמות כפי שהיא נהוגה היום שזה 150 אלף - -

<אסף לוי: למה?

<פלג אוריון: אני אסביר.

<פלג אוריון: כדי לא ליצור שוני גדול בכמות המכסות, ולפזר אותן באופן יחסי בצורה אחידה.

<פלג אוריון: אני מציע להוסיף השלמה – להשאיר את זה כאן 150 אלף, ולקבוע שאם לא נעשה הליך ניוד במשך שנה, והצטברה אז המנה תהיה 200.

<פלג אוריון: זה יפתור את הבעיה בטווח הקצר, וישאיר אותנו לטווח הארוך עם הכמות המקדימה.

<אסף לוי: זה לא פותר את הבעיה.

איתן כבל: אסף ופלג, אני אומר את זה לכולם.

איתן כבל: זאת הכרעה מקצועית.

איתן כבל: זאת לא הכרעה שעכשיו אני יכול לומר לכם עכשיו - - שנייה, זה שאתה עושה לי ככה זה לא עושה אותך יותר צודק.

איתן כבל: כמו שהוא עושה ככה זה לא עושה אותו יותר צודק.

<קריאות: - - -

איתן כבל: חברים יקרים, אני רוצה לחדד איך המערכת עובדת – מה מקומו של משרד החקלאות ומה מקומכם.

איתן כבל: כי אם לא אני לא אעביר את זה היום.

איתן כבל: אני אגיד לכם שאם זה כזה דרמטי – עם כל הכבוד לי ולשרן שנכנסה עכשיו יש כאן הכרעה מקצועית נטו.

איתן כבל: אני אגיד לכם, לכו, אם אתם לא יודעים להגיע ביניכם להבנות.

איתן כבל: אני אלך ללמוד את העניין.

איתן כבל: אני לא יודע להגיד, כי הם חברים שלי, ואותך אני מכבד ומעריך, ואתה משרד החקלאות.

איתן כבל: זה לא - -

שרן השכל: אבל יש פה גם אינטרס משותף.

שרן השכל: צריך לדעת גם מאיפה הם מגיעים.

איתן כבל: לכן מה שאני אומר לך, שרן, זאת בדיוק הנקודה.

איתן כבל: אם הם לא מצליחים להגיע ביניהם להבין בתוך המחלוקת המתקיימת ביניהם אני אומר להם, סעו הביתה, תבואו אלי כשאתם תהיו מוכנים, תנהלו ביניכם את השיח.

איתן כבל: אני לא יודע לנהל את השיח הזה עכשיו.

<אסף לוי: אדוני היושב-ראש, אני מוכן להציע פשרה שיהיה כתוב 150, ובתנאי שהליך הניוד הראשוני מסתיים.

<אסף לוי: במידה שצריך לרדת במחיר אז מעלים את המגבלה.

<אסף לוי: ואז אם בהליך הניוד הראשוני הניוד מסתדר על המחיר, ולא פוגעים בקטנים המוכרים אני מוכן להכניס את המגבלה של 150.

<אסף לוי: אם צריך יהיה להוריד מחיר המגבלה עולה.

<עילית סקפה לנדאו: רק שתבינו – זה לעשות שוב את כל ההליך.

<אסף לוי: בסדר.

<אסף לוי: זה המחיר.

איתן כבל: חברים, לא בגלל עניין טכני כזה או אחר – אז תחליטו.

איתן כבל: אם ההצעה של ד"ר אסף לוי מקובלת עליכם, בבקשה.

איתן כבל: רצית לומר משהו, שרן?

שרן השכל: לא.

שרן השכל: אני בינתיים מקשיבה.

איתן כבל: למה אני שואל אותך?

איתן כבל: זה לא מכיוון שאני מתעניין כל כך.

איתן כבל: אני אומר את זה במחילה.

איתן כבל: אני רוצה להצביע, ואני רוצה לדעת אם את מצביעה אתי.

איתן כבל: אם את לא מצביעה אתי אני אתקדם.

שרן השכל: אני אישית מאמינה שמשרד החקלאות עשה את החישובים ועשה עבודה מעמיקה.

שרן השכל: אני סומכת על ההחלטה שלו, ולכן לדעתי שתיגש להצביע על ההצעה המקורית של משרד החקלאות.

איתן כבל: זאת אומרת אנחנו לא מצביעים עכשיו יחד.

<לאה ורון: בכל מקרה חברת הכנסת שרן השכל תצביע במקום חבר הכנסת דוד ביטן.

איתן כבל: אני לא אצביע עד ש - - הוא הציע פשרה.

איתן כבל: או שתלכי על הפשרה או שסתם תיאלצי אותי להביא חברי כנסת.

שרן השכל: מה המשמעות של הורדה של 50?

<אסף לוי: החשש שלי הוא שברגע שיהיה כתוב 150 ההליך הראשון לא ייסגר, ונצטרך להוריד את המחיר ליצרנים הפורשים.

<אסף לוי: בסיטואציה הזאת אני לא מוכן להיות.

<אסף לוי: לכן הצעתי פשרה שנקבל את 150 שנציגי החקלאים מציעים, ובתנאי שזה לא מוריד את המחיר ליצרנים הפורשים.

<אסף לוי: בהנחה שהביקוש וההיצע לא נסגרים אני רוצה לפרוץ את המגבלה של 150.

<אסף לוי: צריך למצוא את הדרך לרשום את זה, ואם זה אומר לעשות הליך ניוד חדש ייעשה ניוד חדש.

<אסף לוי: אני מנסה לרבע את המעגל.

איתן כבל: אם הפשרה הזאת מקובלת עלייך אני אצביע.

איתן כבל: חברים יקרים, סיימנו.

<איתי עצמון: - - -

איתן כבל: לא, היא מסכימה.

<אסף לוי: אבל החברים אומרים פה שזה יוצר - -

<מיכל קראוס: זה יוצר מצב שצריך לעשות שוב הליך.

<מיכל קראוס: אז, בסדר, מועצת החלב וועדת המכסות יעבדו קשה.

<מיכל קראוס: אין בעיה.

איתן כבל: מיכל, בעניין מנהלי טכני אני לא אמנע מאתנו להגיע לפשרה הזאת.

<מיכל קראוס: נכון.

איתן כבל: אז אם נצטרך לעשות שוב את ההליך נעשה אותו.

<עילית סקפה לנדאו: לטעמי, המשמעות של ההסדר הזה היא פגיעה בחקלאים.

<עילית סקפה לנדאו: החקלאים הם אלה שמביעים את זה, ולדעתי זאת פגיעה בהם.

שרן השכל: החקלאים היוצאים.

איתן כבל: עילית, העניין של מה נפגע או לא נפגע תלוי במקום שבו אתה נמצא.

איתן כבל: אם, חס וחלילה, אני אחשוב לרגע שהנציגים האלה שיושבים פה הם בעצם כלי משחק של כוחות כאלה ואחרים בתוך המערכת זה איום ונורא.

איתן כבל: אני אומר את זה כאן בצורה הכי ברורה.

איתן כבל: הנחת העבודה שלי היא שמועצת החלב ששם נמצאים נציגי החקלאים – אני לא מדבר עכשיו על תפיסת עולם.

איתן כבל: קהלת מציגה תפיסת עולם שאפשר להסכים איתה או לא להסכים איתה.

איתן כבל: אבל בכל מקרה הנחת העבודה שהם בעד החקלאים של עצמם.

איתן כבל: אם הטענה שלך אכן תתברר כנכונה שהפעולה שלהם פוגעת בחקלאים אין לי מה להגיד.

איתן כבל: אז אם יסתבר שאכן זה כך אז בפעם הבאה.

איתן כבל: זה הרי לא יקרה בעוד 2000 שנה.

<אסף לוי: אדוני היושב-ראש, הטיעון שזה יוצר יותר פערים ב-50 אלף ליטר לא על זה יקום וייפול הענף.

איתן כבל: נכון.

<אסף לוי: הטיעון המרכזי ליצור יותר פערים - -

איתן כבל: חברים, טחנו את זה עד דק.

איתן כבל: בבקשה, איתי.

<איתי עצמון: אני מבקש שתגידו מה השינוי בנוסח, שלהבנתכם, צריך להטמיע.

<איתי עצמון: שנית אני לא בטוח אם לא צריך לעשות שינויים גם בתקנה 7 בעקבות זה.

<אסף לוי: זה תוקע את כל - -

<איתי עצמון: אבל פשוט אם תגידו פחות או יותר מהם השינויים שצריך לערוך בתקנות.

איתן כבל: חברים, בואו נתקדם.

איתן כבל: נשאיר את זה לסוף.

<איתי עצמון: תקנה 8 לא אושרה.

איתן כבל: יותר נכון לא הוצבעה.

<אסף לוי: העניין הוא לא של מה בכך לנסח את הפשרה שהצעתי.

איתן כבל: אז מה אתם מציעים – נדחה את זה בחודש?

<איתי עצמון: אתם יכולים להגיד ברמה העקרונית.

<איתי עצמון: אנחנו אחר כך נעבוד על הנוסח.

<איתי עצמון: אבל ברמת המהות צריך לדעת על מה מצביעים.

איתן כבל: אתם לא הבנתם מה ד"ר אסף לוי אמר?

<אסף לוי: הבינו.

<לאה ורון: היושב-ראש הציע - -

<אסף לוי: הבעיה שצריך להקריא, וצריך להתעסק בזה, וקולי ערב כמו עורב.

איתן כבל: אני גם יכול להקריא.

איתן כבל: אין בעיה.

איתן כבל: זה לא מסובך.

איתן כבל: אני אקריא את תקנה 9.

איתן כבל: מזל שפרות לא צריכות לפרש את זה.

איתן כבל: אני אקריא את (ב), ואז תסבירו.

איתן כבל: אני מבין אבל זה כזה - -

<אסף לוי: אדוני היושב-ראש, הסעיף הזה נותן את ההעדפה ברכישה ליצרנים הקטנים המשפחתיים.

<אסף לוי: מי שמתחת ל-700 יש לו זכות ראשונים.

<אסף לוי: אם הביקוש מהיצרנים הקטנים גובר על ההיצע של המכירה מיצרנים אחרים אז עושים פלאט בתוך היצרנים הקטנים.

<אסף לוי: אם נותר עודף מכירה מהיצרנים הקטנים זה עובר לשאר היצרנים.

<אסף לוי: אם שם יש עודף ביקוש על היצע אז גם שם עושים באופן יחסי אחיד לכל אחד מה שהוא רצה לקנות.

איתן כבל: הערות?

איתן כבל: מי בעד?

איתן כבל: בעד תקנה 9 – פה-אחד

איתן כבל: נמנעים – אין

איתן כבל: זאת אומרת אתה עושה לי בעצם פה - -

<אסף לוי: אותו דבר.

<איתי עצמון: אותו דבר, פשוט בענף העזים.

איתן כבל: כן, בענף העזים.

<אסף לוי: סעיפים 9, 10, 11 זה אותו דבר לכל ענף.

<איתי עצמון: זאת תקנה 10.

<איתי עצמון: אתה מבקש להצביע על הכול כמכלול?

איתן כבל: כן כי זה אותו דבר.

<אסף לוי: זה אותו דבר לענפי הצאן.

איתן כבל: נכון.

איתן כבל: אני רואה שזה אותו דבר.

<אסף לוי: סעיפים 10, 11 זה הקבלה של סעיף 9 לענף הכבשים והעזים.

<איתי עצמון: עם השינויים המחויבים בעיקר עם המספר.

איתן כבל: בוודאי.

איתן כבל: 700.

איתן כבל: מי בעד תקנות 10 ו-11?

איתן כבל: בעד תקנות 10, 11– פה-אחד

איתן כבל: נמנעים – אין

איתן כבל: תקנות 10 ו-11 אושרו.

איתן כבל: בתקנה 12 יש עניין טכני אז תעצרו אותי אם יש הערות.

איתן כבל: אני רוצה לשאול כאן שאלה שאנחנו שואלים בכל מקום.

איתן כבל: הרי הוא בא ומבקש.

איתן כבל: למקום שהוא רשם שהוא מבקש שישלחו לו.

<עילית סקפה לנדאו: היצרן מתבקש לכתוב את הדואר האלקטרוני שלו.

איתן כבל: לא.

איתן כבל: פה את כותבת דואר אלקטרוני.

איתן כבל: אבל אם הוא רוצה שלא יהיה לו דואר אלקטרוני או עדיין אין לו דואר אלקטרוני?

איתן כבל: יש כאלה, אני מניח.

<עילית סקפה לנדאו: אז בדרך אחרת כפי שתחליט ועדת המכסות.

איתן כבל: אני הבנתי.

איתן כבל: שאלתי שאלה פשוטה.

<עילית סקפה לנדאו: אם היצרן יכול לבקש לאן לשלוח לו?

איתן כבל: כשהיצרן מגיש הוא אומר, אני רוצה שאת ההודעות תשלחו לי לכתובת מסוימת.

<עילית סקפה לנדאו: בהחלט.

איתן כבל: לכן צריך שייכתב - -

שרן השכל: "בדרך שבחר היצרן" במקום "בדרך שתחליט ועדת המכסות".

איתן כבל: בכל מקום אנחנו עושים את זה.

<עילית סקפה לנדאו: בסדר.

<עילית סקפה לנדאו: אם היצרן מבקש בדרך אחרת אז, כמובן, זה יישלח - -

איתן כבל: כן.

איתן כבל: פשוט מאוד כי בכל מקום אנחנו עושים את זה בדיוק בגלל ריבוי האפשרויות.

איתן כבל: אז אתה לא יודע מה הרצון של כל אחד.

<איתי עצמון: אז אני רק רוצה לוודא – הכוונה היא שוועדת המכסות תשלח הודעות ליצרנים בדרך שביקש היצרן למסור לו הודעות או שאתם מבקשים בכל זאת להשאיר - -

איתן כבל: הסיפא בכל מקרה תישאר.

איתן כבל: כי יכול להיות שבזמן שהוא ביקש קרו אלף ואחד דברים, והוא לא עדכן.

<איתי עצמון: אבל מייל כדאי - -

איתן כבל: לא אמרתי שזה לא יהיה.

<עילית סקפה לנדאו: אני מבינה את הכוונה שאם הוא ביקש שנשלח לו בדרך אחרת זה יישלח בדרך שהוא ביקש.

<איתי עצמון: אלא אם כן ביקש לשלוח לו הודעות בדרך אחרת.

<אסף לוי: הוא לא יכול לבקש יונת דואר.

<אסף לוי: הוא יכול לבקש או בדואר אלקטרוני או דואר.

<אסף לוי: מה זה דרך אחרת?

<אסף לוי: יש שתי אופציות – דואר אלקטרוני או דואר.

<קריאות: - - -

איתן כבל: זה יכול להיות מסרון.

איתן כבל: היום האפשרויות להודעה - -

<אסף לוי: זה עניין רשמי.

<אסף לוי: צריך להיות תיעוד בכתב ולא מדיה.

איתן כבל: בסדר, קיבלתי.

<איתי עצמון: אלא אם כן הוא ביקש לשלוח לו הודעות בדואר.

איתן כבל: מי בעד תקנה 12 עם התיקון?

איתן כבל: בעד תקנה 12 – פה-אחד

איתן כבל: נמנעים – אין

איתן כבל: תקנה 12 אושרה.

<איתי עצמון: מהם אותם מקרים מיוחדים?

<איתי עצמון: אתה יכול לתת דוגמה לוועדה?

<עילית סקפה לנדאו: אני מניחה שהמקרים המיוחדים פה יכולים להיות - -

איתן כבל: מה זה מניחה?

איתן כבל: אתם כתבתם את המקרים המיוחדים.

איתן כבל: אתם צריכים לדעת, לא להניח.

<עילית סקפה לנדאו: אנחנו יכולים לדעת רק מהניסיון שהיה לנו עד עכשיו.

איתן כבל: זה מה שאני אומר.

איתן כבל: זאת הכוונה שלי.

<עילית סקפה לנדאו: הניסיון שהיה לנו עד עכשיו הוא שיצרן ביקש לשנות, וזה לא שינה באופן מהותי את התשלום ואת ההיקף שיקבל כל יצרן.

<עילית סקפה לנדאו: כלומר זה היה בשוליים.

<עילית סקפה לנדאו: אנחנו מדברים פה על המקרים של הפורש או המקבל?

<עילית סקפה לנדאו: של יצרן מקבל.

<עילית סקפה לנדאו: זאת אומרת אם יצרן מקבל מבטל את הבקשה שלו, ויש לי עוד מכסה לחלק, וזה לא משנה לי בצורה מהותית את החלוקה בין כל היצרנים המקבלים, לפי תקנות 9, 10, 11 אז אני יכולה עוד לעשות את זה במסגרת אותו הליך.

<עילית סקפה לנדאו: אם זה משנה ההעדפה היא שזה יעבור להליך הבא כי כולם כבר קיבלו את ההודעות על התשלום.

<איתי עצמון: כלומר זה חריג.

<עילית סקפה לנדאו: זה חריג.

<עילית סקפה לנדאו: בדיוק.

איתן כבל: כן, מיכל.

<מיכל קראוס: אני אתן דוגמות ספציפיות.

<מיכל קראוס: אנחנו קובעים יום קובע גם למוכרים ולאחר מכן יום קובע גם לקונים.

<מיכל קראוס: יכולה להיות סיטואציה לפני היום הקובע של המוכרים שפתאום המוכר התחרט והחליט לא למכור.

<מיכל קראוס: זה עדיין לא השפיע על ההליך.

<מיכל קראוס: אבל ברגע שנגמר היום הקובע של המוכרים זה סגור.

<מיכל קראוס: ואז הקונים – הקונה משוכנע שיש לו הכסף.

<מיכל קראוס: הוא ידע לפני כן שיש לו הכסף, אבל פתאום בפרק הזמן של שבוע הימים הזה או של השבועיים שיש בין היום הקובע של סגירת המוכרים לסגירת הקונים מתברר שאין לו כסף.

<מיכל קראוס: זה מקרים מיוחדים.

איתן כבל: תודה.

איתן כבל: ברור.

<מיכל קראוס: אנחנו חייבים לקחת את זה בחשבון כי היו מקרים כאלה.

איתן כבל: תודה, גברתי.

איתן כבל: אני מעלה להצבעה את תקנה 13.

איתן כבל: מי בעד?

איתן כבל: בעד תקנה 13 – פה-אחד

איתן כבל: נמנעים – אין

איתן כבל: תודה.

איתן כבל: תקנה 13 אושרה.

איתן כבל: הערות?

<ישראל טוטי בלוך: כן.

<ישראל טוטי בלוך: לי יש.

איתן כבל: בבקשה.

איתן כבל: אסף, זאת כנראה ההסתייגות השנייה.

<ישראל טוטי בלוך: בדירקטוריון מועצת החלב התקבלה ההסתייגות שלנו לגבי הסעיף הזה.

<ישראל טוטי בלוך: אנחנו דרשנו שכל הרבעון ייחשב כמכסה שנקנתה.

<ישראל טוטי בלוך: הסיבה היא שיש כבר מכסות שעוד לפני ההליך הפרות נמכרו, והפסיקו לחלוב פרות.

<ישראל טוטי בלוך: זאת אומרת אם זה לא יהיה, יהיה מצב שיהיה חלב שלא עבר מיד ליד.

<ישראל טוטי בלוך: תהיה מכסה לא מנוצלת באותה שנה.

<אסף לוי: חשבתי שאסור להעביר אם אין הליך ניוד.

<אסף לוי: לא הבנתי מה אני מבקש להכשיר פה.

<ישראל טוטי בלוך: להכשיר?

<אסף לוי: כן.

<אסף לוי: מה זאת אומרת שעברו פרות שנחלבו, ולא יהיה חלב?

<אסף לוי: אני לא מבין את זה.

שרן השכל: יש המכסה השנתית, ואז הם קנו פרות, והם לא יכולים לנצל את המכסה של החלב.

<אסף לוי: בן אדם קונה את הפרות, לפי מכסתו.

<אסף לוי: זאת אומרת אם עכשיו הוא ייצר שלא בהתאם למכסתו – זה מה שהוא אומר?

<אסף לוי: אני מנסה להבין מה הוא אומר.

<ישראל טוטי בלוך: ב-2017 לא בוצע הליך מתחילת השנה.

<ישראל טוטי בלוך: יש יצרנים שכבר מתחילת השנה הפסיקו לחלוב פרות, והמכסה שלהם כרגע לא מנוצלת.

<ישראל טוטי בלוך: מצד שני יש רפתנים שידעו שהולך להיות הליך, וכבר מייצרים את החלב ומתכננים לקנות את החלב.

<ישראל טוטי בלוך: זה הביקוש שאנחנו מדברים עליו.

איתן כבל: בשונה מהפעם הקודמת שידעתי להתכתב איתכם קצת קשה לי פה.

איתן כבל: יש פה משהו טריקי שלא מסתדר לי.

איתן כבל: זה לא יושב לי טוב.

<ישראל טוטי בלוך: מה?

איתן כבל: ליצרן יש מכסה, הוא הפסיק לחלוב, ההוא כבר מתכנן.

איתן כבל: יש פה משהו שלא - -

<אסף לוי: כדי שזה יהיה יותר מדויק בעקבות הערה שקיבלנו מהמועצה בהתייעצות שינינו את זה לחודשים.

<אסף לוי: בנוסח הקודם זה היה אחרת.

<אסף לוי: כדי להתאים את זה כדי שלא תהיה פגיעה אמרנו – מהחודש שנודעה ההודעה.

<אסף לוי: הוא עוד לא קנה ועוד לא רכש – אז מהחודש שהמועצה פרסמה.

איתן כבל: נראה לי סביר.

איתן כבל: מיכל, מה דעתך?

איתן כבל: אני מכניס אותך לפלונטר?

<מיכל קראוס: כן.

איתן כבל: אז אנחנו נכריע.

איתן כבל: אנחנו נלך על הנוסח הזה.

איתן כבל: לדעתי, התיקון סביר, אפשר לחיות אתו.

איתן כבל: אני מצביע על תקנה 14.

איתן כבל: מי בעד?

איתן כבל: בעד תקנה 14 – פה-אחד

איתן כבל: נמנעים – אין

איתן כבל: מי זה אורי יהודה אריאל הכהן?

<אסף לוי: שר החקלאות ופיתוח הכפר.

איתן כבל: אה, בסדר.

<אסף לוי: נכון להיום.

<אסף לוי: אלא אם כן אתה יודע משהו שאני לא יודע.

איתן כבל: הסבר קצר.

<אסף לוי: אדוני היושב-ראש, רק בשביל הסדר, לפני שאתה קורא את התקנה האחרונה - -

איתן כבל: קראתי את התקנה האחרונה.

<אסף לוי: לפני שאתה מאשר את התקנה האחרונה לחברים יש הסתייגות שלא קשורה לתקנות האלה.

<אסף לוי: אני מבקש לתת להם הזדמנות להגיד את ההסתייגות כדי שלא נסגור את הדיון.

<איתי עצמון: בכל מקרה הדיון לא נסגר כי יש תקנה שלא אושרה.

איתן כבל: יש תקנה 8 שעדיין לא אושרה.

<אסף לוי: אה, שמעתי עליה.

איתן כבל: קודם כול נסיים את תקנה 15.

איתן כבל: יש הערות?

<אסתר זנזורי פריאל: מה עושים אם יצרן פורש מתחרט?

<עילית סקפה לנדאו: מיכל הסבירה שזה יכול להיות משני הצדדים.

<עילית סקפה לנדאו: אם יצרן מבקש לפרוש לפני המועד - -

איתן כבל: ואם הפוך.

איתן כבל: הבנתי.

איתן כבל: מי בעד תקנה 15?

איתן כבל: בעד תקנה 15 – פה-אחד

איתן כבל: נמנעים – אין

איתן כבל: תקנה 15 אושרה.

איתן כבל: נחזור לסעיף 8.

<איתי עצמון: אני מציע כדי לאפשר לנו גם גמישות בניסוח הטכני יותר תגידו את המהות ואת העקרונות בצורה מסודרת, ותסבירו לוועדה מה העקרונות שיוטמעו בנוסח.

<אביתר דותן: יושב-ראש הוועדה, אנחנו מוותרים על 8.

<אביתר דותן: נשאיר את זה כמו שמשרד החקלאות רוצה.

איתן כבל: וואלה?

איתן כבל: סבבה.

<אביתר דותן: אפשר להתווכח על זה כל היום.

<אביתר דותן: זה גוזל זמן.

איתן כבל: בסדר גמור.

איתן כבל: אתה רוצה לומר משהו על 8?

<ישראל טוטי בלוך: לא.

<ישראל טוטי בלוך: זה יותר קשור ל-14.

<ישראל טוטי בלוך: השלישית שלא קשורה לתקנות.

איתן כבל: קודם כול בואו נסיים את תקנה 8.

איתן כבל: מי בעד 8 כפי שהוקרא?

איתן כבל: בעד תקנה 8 – פה-אחד

איתן כבל: נמנעים – אין

<ישראל טוטי בלוך: דיברתי על הכול ניסים – זה הכול ניסים.

איתן כבל: בסך הכול במערכת יחסי העבודה שלי עם אסף, ויש עוד אחד, צביקה – כיף לי לעבוד איתם.

איתן כבל: ואני יודע שגם אם אני מתווכח איתם וגם אם אין בינינו הסכמות אנחנו יודעים שהדברים נעשים ממקום נקי, מקצועי, איכותי.

איתן כבל: לכן נוח לי גם להתווכח אתו ולקבל.

איתן כבל: לכן עשיתם נכון בעניין הזה.

איתן כבל: כן, בבקשה, ישראל, ההסתייגות שלכם.

<ישראל טוטי בלוך: נתנו פה יתרון לקטנים לקנות מכסות, זאת אומרת להם יש קדימות.

<ישראל טוטי בלוך: אבל לא כדאי להם לקנות מכסות כי הם יקבלו פחות בחלוקת המכסות הבאה.

<ישראל טוטי בלוך: זאת אומרת מי שמתחת ל-700 - -

איתן כבל: אתם עושים לי מעשה אריאל.

איתן כבל: אז השר בא שאני אדאג להעדפה לאיזו מערכת.

איתן כבל: זוכר מי זה היה?

איתן כבל: היצרנים הקטנים.

<אסף לוי: - - - שיבואו אליך השנה.

איתן כבל: אני בעד, רק שיתאפשר להם גם לממש את זה.

<אסף לוי: אני אתן לו לסיים, ואני אתן תשובה.

<ישראל טוטי בלוך: אם לא יהיה כתוב בתקנות האלה שמה שהם קונים עכשיו לא ייחשב להם בחלוקת המכסות לפחות 5 שנים אז אין להם שום סיבה - - -.

<ישראל טוטי בלוך: רק שיסביר.

איתן כבל: העניין ברור.

איתן כבל: הקרב בין הגדולים – ואפילו לא בין הגדולים, זה לא נכון להגדיר את זה ככה.

איתן כבל: הקרב בין הקטנים לבין הבינוניים הוא קרב שלא ייגמר כי הבינוני רוצה להיות גדול.

איתן כבל: ואם הוא יכול להיות גדול זה רק על חשבון הקטנים כי הסיכויים שהוא יקבל את זה מהגדול – אלא אם כן חס וחלילה ההוא מתמוטט או אני לא יודע מה, וזה לא דבר שבדרך כלל קורה בתדירות גבוהה.

איתן כבל: בדרך כלל אם יש מישהו שנופל אלה הקטנים ולא החזקים.

איתן כבל: כשהייתי אצלכם בכינוס של מועצת החלב בשנה הקודמת – בשנה הזאת אני לא אוכל לבוא או לא באתי, אני כבר לא זוכר אם אני לפני או אחרי - -

<קריאות: זה מחר בבוקר.

<אסף לוי: אתה עוד יכול להתחרט.

<לאה ורון: לא, הוא לא יכול.

איתן כבל: אין סיכוי.

איתן כבל: בשורה התחתונה אני רוצה לייצר מצב שאנחנו לא אומרים "קטנים" כמצוות אנשים מלומדה ולא מאפשרים להתחזק.

איתן כבל: כי זה לא מספיק להגיד שזה שנה ראשונה.

איתן כבל: לוקח גם הזמן שאתה נכנס לתלם.

איתן כבל: אני מבין מה שהחקלאים אומרים.

<אסף לוי: אדוני היושב-ראש, יש טעם במה שישראל אומר, אבל המקום זה לא התקנות האלה.

<אסף לוי: בכל תקנות הפיתוח שאנחנו מביאים לאישור הוועדה, בכל השנים הקודמות שגם אני ניהלתי את התקנות האלה ובנוסח התקנות שהובא לאישור הוועדה ל-2018 מופיע הסעיף המבוקש.

<אסף לוי: בכל נקודה שהתוספות מחולקות אנחנו מנטרלים את הרכישה.

איתן כבל: הבנתי.

איתן כבל: יש לי בקשה.

איתן כבל: אני רוצה שמשרד החקלאות יוציא לנו מכתב שתהיה בו התחייבות שלטונית של השר בהמשך לתקנות.

<אסף לוי: אני לא יכול לדבר בשם השר.

<אסף לוי: אני יכול להמליץ ולבקש.

<אסף לוי: אני יכול להגיד שהמדיניות שלי ושל המשרד שאושרה על-ידי השר, בטח ל-2018 - -

איתן כבל: אסף, אבל למה לנו סתם?

איתן כבל: שנינו מבינים עניין.

איתן כבל: אני מצפה ממך שהשר יוציא לנו פנייה מסודרת שבה המדיניות שאתה מדבר עליה תבוא לידי ביטוי.

איתן כבל: כי אני למדתי כאן כלל בשנים שאני נמצא בכנסת, ובוודאי כיושב-ראש ועדה, ואני אומר את זה גם לך, חברתי, שרן – כשאנחנו יושבים פה הכול בסדר.

איתן כבל: אחר כך כל אחד הולך לדרכו.

איתן כבל: הסמנכ"לים מתחלפים, השרים מתחלפים, חברי הכנסת מתחלפים, וגם ההתחייבויות מתאדות להן.

איתן כבל: אני רוצה שאחר כך יריבו ביניהם על משהו שמתקיים שם.

איתן כבל: אתה גם רוצה להתקדם, אני מניח.

איתן כבל: אז תוציא לנו - -

<אסף לוי: כשתהיה השר אני רוצה להיות המנכ"ל שלך.

איתן כבל: תודה רבה לכם.

איתן כבל: הישיבה נעולה.